નાની ! શું તમે જાણો છો, મારો પગાર કેટલો છે ? દર મહિને એક લાખ રૂપિયા. જ્યારે સોફ્ટવૅરની સ્થિતિ દયનીય બની હતી, ત્યારે કેટલાક લોકોના પગાર ઓછો કરી દેવામાં આવ્યો હતો એવા સમયે પણ જે લોકોનો પગાર ઘટાડ્યો નહોતો, હું એમાંની જ એક હતી. હવે મને એક પ્રોજેક્ટના કામે ટીમ લીડર બનાવીને ઓસ્ટ્રેલિયા મોકલવાનો વિચાર થઈ રહ્યો છે. કદાચ મારે એક સાલ યા તો બે સાલ માટે ત્યાં રહેવું પડે. મતલબ કે મારી નોકરી જ નહીં, મારું જીવન પણ હવે તો મારા હાથમાં નથી. એ કંપનીના જ હાથમાં છે.